*Tämä artikkeli kertoo jääkiekkovalmentajasta. Petri Karjalainen on myös entinen jääkiekkomaalivahti.*

**Petri Karjalainen** (s. 9. kesäkuuta 1980 Oulu) on suomalainen jääkiekkovalmentaja, joka toimii SM-liigajoukkue KalPan päävalmentajana.

Ura
---

Karjalainen toimi Sveitsin Nationalliga A:ssa (nyk. *National League A*) pelanneen HC Davosin videovalmentajana vuosina 2005–2008. Kaudeksi 2008–2009 hän siirtyi SM-liigajoukkue Oulun Kärppien apuvalmentajaksi Matti Alatalon johtamaan valmennustiimiin. Myös siellä Karjalaisen päävastuualueeseen kuului videotyö. Hän voitti SM-hopeaa keväällä 2009. Kärppien erotettua marraskuussa 2010 päävalmentaja Mikko Haapakosken myös Karjalainen sai lähteä valmennustiimistä. Karjalainen sai kuitenkin jatkaa Kärppien organisaatiossa, kun hän siirtyi loppukaudeksi 2010–2011 puolestaan Kärppien SM-liigajoukkueen apuvalmentajaksi siirtyneen Jari Laukkasen tilalle joukkueen A-nuorten päävalmentajaksi.

Kaudeksi 2011–2012 Karjalainen siirtyi kaksivuotisella sopimuksella Hämeenlinnan Pallokerhon A-nuorten päävalmentajaksi, mutta hän teki jo kesäkuussa 2011 sopimuksen KHL-joukkue Metallurg Magnitogorskin kanssa, jonne Karjalainen siirtyi apuvalmentajaksi Aleksandr Barkoville. Lokakuussa kuitenkin sekä Barkov että Karjalainen saivat potkut joukkueen valmennuksesta. Karjalainen siirtyi marraskuussa toisen KHL-joukkueen, Sibir Novosibirskin videovalmentajaksi.

Karjalainen siirtyi kaudeksi 2012–2013 vuoden mittaisella sopimuksella Mestis-joukkue Heinolan Peliittojen päävalmentajaksi. Kesäkuussa 2012 hänet pestattiin myös Suomen alle 20-vuotiaiden maajoukkueen apuvalmentajaksi Harri Rindellin johtamaan valmennustiimiin. Huhtikuussa 2013 Karjalainen teki vuoden mittaisen jatkosopimuksen Peliittojen kanssa kaudeksi 2013–2014, jolloin hän jatkaa myös alle 20-vuotiaiden maajoukkueen Karri Kiven johtamassa valmennusryhmässä.

Kaudeksi 2014–2015 Karjalainen siirtyi 1+1-vuotisella sopimuksella SM-liigan nousijajoukkue Vaasan Sportin apuvalmentajaksi Tomek Valtosen johtamaan valmennustiimiin.

Kaudella 2017–2018 Karjalainen toimii Mestiksessä pelaavan RoKi:n päävalmentajana.

Lähteet
-------

* Eliteprospects.com – Petri Karjalainen (englanniksi)

### Viitteet

1. ↑  Kärppien valmennustiimiin uusia miehiä  27.5.2008. Jatkoaika.com. Viitattu 16.10.2012.
2. ↑  Väisänen, Matti: Pelilliset syyt ajoivat vaihdokseen  22.11.2010. Jatkoaika.com. Viitattu 16.10.2012.
3. ↑  Kärppien valmennukseen lisämuutoksia  24.11.2010. Jatkoaika.com. Viitattu 16.10.2012.
4. ↑  Petri Karjalainen HPK A-Nuorten päävalmentajaksi, Niko Nieminen jatkaa HPK:ssa Hämeenlinnan Pallokerho. Viitattu 16.10.2012.
5. ↑  Melkoinen urakehitys: HPK:n A-junioreista KHL-luotsiksi  2.6.2011. Ilta-Sanomat. Viitattu 16.10.2012. [vanhentunut linkki]
6. ↑  KHL: Petri Karjalainen Sibir Novosibirskin valmennusryhmään  8.11.2011. Ilta-Sanomat. Viitattu 16.10.2012. [vanhentunut linkki]
7. ↑  Petri Karjalainen Peliittojen ruoriin  6.6.2012. Jatkoaika.com. Viitattu 16.10.2012.
8. ↑  Hannula, Marko: Alle 20-vuotiaiden maajoukkueen valmennusryhmä täydentyy  12.6.2012. Leijonat.fi. Viitattu 16.10.2012. [vanhentunut linkki]
9. ↑  Karjalainen ja Keinänen jatkavat Peliitoissa  17.4.2013. Jatkoaika.com. Viitattu 1.7.2013.
10. ↑  Petri Karjalainen ja Matti Virmanen Vaasan Sportiin  26.3.2014. Jatkoaika.com. Viitattu 12.4.2014.
11. ↑  Jyri Tynkkynen: Petri Karjalainen on RoKin uusi päävalmentaja *Yle Uutiset*.  5.5.2017. Viitattu 23.10.2017.


|  |  |  |  |
| --- | --- | --- | --- |
|  | Edeltäjä:**Janne Sinkkonen** | **Peliittojen päävalmentaja**2012–2014 | Seuraaja:**Lauri Merikivi** |

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
86 Rantanen |
88 Miketinac |
91 Wännström |
95 Svoboda  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson